gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl en gl es es gl gl es gl gl gl gl gl en gl gl zh en sv fr de de gl gl gl es gl gl gl es gl gl gl gl gl pt gl pt en ca gl gl pt
Vieiros: Galiza Hoxe - Venezuela suspende envío de petróleo a Honduras
Luns, segunda feira, 03 de outubro de 2022
Edición xestionada por Xurxo Martínez Crespo
ADVERTIU O PRESIDENTE VENEZUELANO EN MANAGUA
O anuncio fíxoo o presidente Hugo Chávez esta Segunda feira na súa intervención na xuntanza dos países da ALBA e do Grupo de Rio, que se realizou en Managua para tomar medidas contra o golpe de Estado que aconteceu en Honduras.
Xurxo Martínez Crespo - 12:04 30/06/2009
Tags: Petróleo venezuelano non suministro Honduras
"Venezuela vai propoñer unha xuntanza de Petrocaribe, non enviaremos máis petróleo ao Goberno de Honduras. Como imos a enviarlle petróleo con facilidades?".
"Coido que hai que dar un ultimato", pontualizou o presidente venezuelano. O feito de que non se recoñeza ao Goberno ilexítimo que se instalou en Honduras "non significa que non exista. Hai unha realidade. Daquela, hai que situalo e no suposto de que non aconteza ren hai que apertar as porcas", salientou.
O presidente venezuelano propuxo levar a xuízo aos militares e civís que están apoiando o que cualifica como unha "barbaridade", para sentar precedentes, e evitar que se repita o que pasou en Venezuela co golpe de Estado do 11 de abril de 2002.
Reiterou o seu chamado a presionar por todas as vías posíbeis. Neste sentido dixo: "Á Corte Interamericana de Dereitos Humanos, é momento de actuar, enviar comisións a Honduras".
E dirixíndose ao secretario xeral da OEA, José Miguel Insulza, quen estivo presente na reunión, o presidente venezuelano suxeriu: "Secretario xeral da OEA: vaia cun grupo de ministros de Exteriores, xa, porque o golpe está en plena marcha".
"Por dignidade non podemos aceptar isto nin un día máis. Zelaya ten que voltar ao palacio de Tegucigalpa sen condicións, e a eses golpistas non lles queda máis que renderse e entregarse. Eses criminais deben pagar polo que fixeron", reiterou.
Chamou novamente a non quedarse nas meras declaracións. "Que remate xa a condena pública e o silencio, o cal é unha complicidade. Non quero que marchemos hoxe destas xuntanzas tan importantes con declaracións moi importantes, e que Manuel Zelaya fique como alma en pena, coma se nada pasase", dixo o presidente venezuelano.
Ortega, Zelaya e Chávez en Managua
O Estado Español continuará a non recoñecer a independencia de Kosovo Edición xeral
Decisiva, aínda que non vinculante, opinión da Corte Internacional de Xustiza sobre a secesión de Kosovo Edición xeral
Exhuman restos de Simón Bolívar Venezuela
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto